Hvordan kommer man til flyplassen i Oslo?
Fra Oslo S kommer man seg lynkjapt til Oslo lufthavn Gardermoen med Flytoget. For voksne koster en enkeltbillett med Flytoget cirka 200 NOK og reisetiden er på knappe 25 minutter. Hvis man skal reise fra andre bydeler, kan det være lurt å benytte seg av en av flybussene. Disse koster omtrent like mye som Flytoget, men reisetiden varierer mellom én og halvannen time for de ulike rutene. Også NSB har tog til Oslo lufthavn Gardermoen. Med både region- og lokaltog som dekker strekningen, har de opptil flere avganger i timen. Dette er det billigste alternativet og en enkeltbillett koster under 100 NOK. Reisetiden med kollektivtrafikk er på cirka 45-60 minutter. Det er også mulig å ta taxi til flyplassen. Da kan man be om fastpris, som ligger på rundt 700 NOK mellom adresser i Oslo og flyplassen på Gardermoen.